b'\n_START_ARTICLE_\nJuodagalvis ibis\n_START_SECTION_\nI\xc5\xa1vaizda\n_START_PARAGRAPH_\nMa\xc5\xbeesnis u\xc5\xbe baltaj\xc4\xaf gandr\xc4\x85. K\xc5\xabno ilgis 65 \xe2\x80\x93 76 cm, atstumas tarp sparnugali\xc5\xb3 130 cm. Visas k\xc5\xabnas baltas, tik pla\xc4\x8dios uodegos plunksnos yra pilkos spalvos. Plunksnomis neapaug\xc4\x99 galva ir kaklas ir kojos juodos spalvos. Ilgas, masyvus snapas juodos spalvos._NEWLINE_Veisimosi metu plika oda po sparnais yra kraujo raudonumo spalvos. Galva \xc4\xafgauna m\xc4\x97lyn\xc4\x85 atspalv\xc4\xaf, o kojos pradeda \xc5\xbevilg\xc4\x97ti. Kaklo apa\xc4\x8dios plunksnos rusvos, o kr\xc5\xabtin\xc4\x97s ir nugaros - bly\xc5\xa1kiai gelsvos._NEWLINE_Jaunikli\xc5\xb3 galvos plunksnos pilkos, o kaklas baltas. Po trij\xc5\xb3 met\xc5\xb3 nesiskiria nuo suaugusi\xc5\xb3 individ\xc5\xb3.\n_START_SECTION_\nPaplitimas\n_START_PARAGRAPH_\nAptinkamas Indijoje, Pakistane, \xc5\xa0ri Lankoje, Nepale, Kinijoje, Banglade\xc5\xa1e, Vietname ir Kambod\xc5\xbeoje. U\xc5\xbeklystantis pauk\xc5\xa1tis Japonijoje, Indonezijoje ir Filipinuose. \xc5\xbdiemoja Kinijos pietuose, Tailande, Kor\xc4\x97joje, Japonijoje, Sumatroje ir Filipinuose.\n_START_SECTION_\nBiologija\n_START_PARAGRAPH_\nBiotopas \xe2\x80\x93 pelk\xc4\x97s; upi\xc5\xb3 ir e\xc5\xbeer\xc5\xb3 pakrant\xc4\x97s; lankos ir ry\xc5\xbei\xc5\xb3 laukai. Kartais aptinkamas j\xc5\xabros u\xc5\xbeliejamose dumbl\xc4\x97tose seklumose, lag\xc5\xabnose ir mangrov\xc4\x97se . Migrantas. Maitinasi ir veisiasi grup\xc4\x97se._NEWLINE_Minta varl\xc4\x97mis, buo\xc5\xbegalviais, sraig\xc4\x97mis, vabzd\xc5\xbeiais ir kirm\xc4\x97l\xc4\x97mis. Pakran\xc4\x8di\xc5\xb3 populiacijos minta \xc5\xbeuvimi ir v\xc4\x97\xc5\xbeiagyviais. Kartais maitinasi augalais. Grobio ie\xc5\xa1ko vandenyje ir ant \xc5\xbeem\xc4\x97s. Sekdami besiganan\xc4\x8dius [buivolas|buivolus]] sulesa j\xc5\xb3 pabaidytus vabzd\xc5\xbeius._NEWLINE_Peri mi\xc5\xa1riose kolonijose kartu su garniniais ir gandriniais pauk\xc5\xa1\xc4\x8diais. Veisimosi periodas prasideda i\xc5\xa1 kart po li\xc5\xab\xc4\x8di\xc5\xb3. Pauk\xc5\xa1\xc4\x8di\xc5\xb3 tuoktuvi\xc5\xb3 metu gana triuk\xc5\xa1mingi. Lizd\xc4\x85 krauna med\xc5\xbeiuose ar kr\xc5\xabmuose, netoli vandens. Lizdas 30 cm diametro. D\xc4\x97tyje 2 \xe2\x80\x93 4 kau\xc5\xa1iniai. Inkubacija trunka 25 \xe2\x80\x93 23 dienas. Apsiplunksnuoja 40 dien\xc5\xb3._NEWLINE_Kartos trukm\xc4\x97 \xe2\x80\x93 10,1 metai.'